Адбіраючы крыніцы, аўтар грунтаваўся на двух прынцыпах. Па-першае, выкарыстоўваліся толькі пісьмовыя крыніцы, а таксама фотадакументы і некаторыя выяўленчыя матэрыялы. З прычыны наяўнасці шматлікіх пісьмовых матэрыялаў і фотадакументаў у гэтым выданні не былі выкарыстаны вусныя крыніцы (найперш ідзецца аб занатаваных успамінах членаў дэпутацкай групы БНФ). Як вядома, некаторыя даследчыкі ўжо займаюцца актыўнай апрацоўкай успамінаў, аднак мы пайшлі іншым шляхам.